CELEX: 32021R1947
Language: el
Date: 2021-11-10 00:00:00
Title: Εκτελεστικός κανονισμός (ΕΕ) 2021/1947 της Επιτροπής της 10ης Νοεμβρίου 2021 σχετικά με τον ορισμό της γεωγραφικής επικράτειας των κρατών μελών για τους σκοπούς του κανονισμού (ΕΕ) 2019/516 του Ευρωπαϊκού Κοινοβουλίου και του Συμβουλίου για την εναρμόνιση του ακαθάριστου εθνικού εισοδήματος σε αγοραίες τιμές (κανονισμός ΑΕΕ), και την κατάργηση της απόφασης 91/450/ΕΟΚ, Ευρατόμ της Επιτροπής και του κανονισμού (ΕΚ) αριθ. 109/2005 της Επιτροπής (Κείμενο που παρουσιάζει ενδιαφέρον για τον ΕΟΧ)

11.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 398/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1947 ΤΗΣ ΕΠΙΤΡΟΠΗΣ
         της 10ης Νοεμβρίου 2021
         σχετικά με τον ορισμό της γεωγραφικής επικράτειας των κρατών μελών για τους σκοπούς του κανονισμού (ΕΕ) 2019/516 του Ευρωπαϊκού Κοινοβουλίου και του Συμβουλίου για την εναρμόνιση του ακαθάριστου εθνικού εισοδήματος σε αγοραίες τιμές (κανονισμός ΑΕΕ), και την κατάργηση της απόφασης 91/450/ΕΟΚ, Ευρατόμ της Επιτροπής και του κανονισμού (ΕΚ) αριθ. 109/2005 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/516 του Ευρωπαϊκού Κοινοβουλίου και του Συμβουλίου, της 19ης Μαρτίου 2019, για την εναρμόνιση του ακαθάριστου εθνικού εισοδήματος σε αγοραίες τιμές και την κατάργηση της οδηγίας 89/130/ΕΟΚ, Ευρατόμ του Συμβουλίου και του κανονισμού (ΕΚ, Ευρατόμ) αριθ. 1287/2003 του Συμβουλίου (κανονισμός ΑΕΕ) (1), και ιδίως το άρθρο 5 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο ορισμός της γεωγραφικής επικράτειας είναι ένα από τα θέματα που ορίζονται στον κατ’ εξουσιοδότηση κανονισμό (ΕΕ) 2020/2147 της Επιτροπής (2) στον κατάλογο των ζητημάτων που διασφαλίζουν την αξιοπιστία, την πληρότητα και τη συγκρισιμότητα των στοιχείων που αφορούν το ακαθάριστο εθνικό εισόδημα σε αγοραίες τιμές (στο εξής: ΑΕΕ) και τα οποία πρέπει να εξετάζονται σε κάθε κύκλο επαλήθευσης.
                  
               
                     (2)
                  
                  
                     Για να είναι αξιόπιστα, πλήρη και συγκρίσιμα τα στοιχεία για το ΑΕΕ πρέπει να αποσαφηνιστεί ο ορισμός της γεωγραφικής επικράτειας των κρατών μελών.
                  
               
                     (3)
                  
                  
                     Τα μακροοικονομικά μεγέθη του ΑΕΕ και οι συνιστώσες τους θα πρέπει να είναι συγκρίσιμα μεταξύ των κρατών μελών και να συμμορφώνονται με τους σχετικούς ορισμούς και λογιστικούς κανόνες του ευρωπαϊκού συστήματος λογαριασμών 2010 (ΕΣΛ 2010) (3).
                  
               
                     (4)
                  
                  
                     Συνεπώς, η απόφαση 91/450/ΕΟΚ, Ευρατόμ της Επιτροπής (4) και ο κανονισμός (ΕΚ) αριθ. 109/2005 της Επιτροπής (5) θα πρέπει να καταργηθούν.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος που αναφέρεται στο άρθρο 8 του κανονισμού (ΕΕ) 2019/516,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Για τους σκοπούς του κανονισμού (ΕΕ) 2019/516 ο όρος «οικονομική επικράτεια» έχει την έννοια που του δίνεται στο παράρτημα Α κεφάλαιο 2 παράγραφοι 2.05 και 2.06 του κανονισμού (ΕΕ) αριθ. 549/2013, ο δε όρος «γεωγραφική επικράτεια» που χρησιμοποιείται στις εν λόγω παραγράφους νοείται ότι περιλαμβάνει τις επικράτειες των κρατών μελών που απαριθμούνται στο παράρτημα του παρόντος κανονισμού.
         
         
            Άρθρο 2
            Η απόφαση 91/450/ΕΟΚ, Ευρατόμ και ο κανονισμός (ΕΚ) αριθ. 109/2005 καταργούνται.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 91 της 29.3.2019, σ. 19.
         
            (2)  Κατ’ εξουσιοδότηση κανονισμός (ΕΕ) 2020/2147 της Επιτροπής, της 8ης Οκτωβρίου 2020, για τη συμπλήρωση του κανονισμού (ΕΕ) 2019/516 του Ευρωπαϊκού Κοινοβουλίου και του Συμβουλίου με την κατάρτιση του καταλόγου των ζητημάτων που πρέπει να εξετάζονται σε κάθε κύκλο επαλήθευσης (ΕΕ L 428 της 18.12.2020, σ. 9).
         
            (3)  Κανονισμός (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (ΕΕ L 174 της 26.6.2013, σ. 1).
         
            (4)  Απόφαση 91/450/ΕΟΚ, Ευρατόμ της Επιτροπής, της 26ης Ιουλίου 1991, περί ορισμού της επικρατείας των κρατών μελών στο πλαίσιο της εφαρμογής του άρθρου 1 της οδηγίας 89/130/ΕΟΚ, Ευρατόμ του Συμβουλίου, για την εναρμόνιση του καθορισμού του ακαθάριστου εθνικού προϊόντος σε αγοραίες τιμές (ΕΕ L 240 της 29.8.1991, σ. 36).
         
            (5)  Κανονισμός (ΕΚ) αριθ. 109/2005 της Επιτροπής, της 24ης Ιανουαρίου 2005, σχετικά με τον ορισμό της οικονομικής επικράτειας των κρατών μελών για τους σκοπούς του κανονισμού (ΕΚ, Ευρατόμ) αριθ. 1287/2003 για την εναρμόνιση του ακαθάριστου εθνικού εισοδήματος σε τιμές αγοράς (ΕΕ L 21 της 25.1.2005, σ. 3).
      
      
         
            ΠΑΡΑΡΤΗΜΑ
            Η επικράτεια των κρατών μελών:
            
                        —
                     
                     
                        το έδαφος του Βασιλείου του Βελγίου,
                     
                  
                        —
                     
                     
                        το έδαφος της Δημοκρατίας της Βουλγαρίας,
                     
                  
                        —
                     
                     
                        το έδαφος της Τσεχικής Δημοκρατίας,
                     
                  
                        —
                     
                     
                        το έδαφος του Βασιλείου της Δανίας, εκτός από τις Φερόες Νήσους και τη Γροιλανδία,
                     
                  
                        —
                     
                     
                        το έδαφος της Ομοσπονδιακής Δημοκρατίας της Γερμανίας,
                     
                  
                        —
                     
                     
                        το έδαφος της Δημοκρατίας της Εσθονίας,
                     
                  
                        —
                     
                     
                        το έδαφος της Ιρλανδίας,
                     
                  
                        —
                     
                     
                        το έδαφος της Ελληνικής Δημοκρατίας,
                     
                  
                        —
                     
                     
                        το έδαφος του Βασιλείου της Ισπανίας,
                     
                  
                        —
                     
                     
                        το έδαφος της Γαλλικής Δημοκρατίας, εκτός από τις υπερπόντιες χώρες και εδάφη στα οποία ασκεί κυριαρχία και ορίζονται στο παράρτημα II της συνθήκης για τη λειτουργία της Ευρωπαϊκής Ένωσης,
                     
                  
                        —
                     
                     
                        το έδαφος της Δημοκρατίας της Κροατίας,
                     
                  
                        —
                     
                     
                        το έδαφος της Ιταλικής Δημοκρατίας,
                     
                  
                        —
                     
                     
                        το έδαφος της Κυπριακής Δημοκρατίας,
                     
                  
                        —
                     
                     
                        το έδαφος της Δημοκρατίας της Λετονίας,
                     
                  
                        —
                     
                     
                        το έδαφος της Δημοκρατίας της Λιθουανίας,
                     
                  
                        —
                     
                     
                        το έδαφος του Μεγάλου Δουκάτου του Λουξεμβούργου,
                     
                  
                        —
                     
                     
                        το έδαφος της Ουγγαρίας,
                     
                  
                        —
                     
                     
                        το έδαφος της Δημοκρατίας της Μάλτας,
                     
                  
                        —
                     
                     
                        το έδαφος του Βασιλείου των Κάτω Χωρών, εκτός από τις υπερπόντιες χώρες και εδάφη στα οποία ασκεί κυριαρχία και ορίζονται στο παράρτημα II της συνθήκης για τη λειτουργία της Ευρωπαϊκής Ένωσης,
                     
                  
                        —
                     
                     
                        το έδαφος της Δημοκρατίας της Αυστρίας,
                     
                  
                        —
                     
                     
                        το έδαφος της Δημοκρατίας της Πολωνίας,
                     
                  
                        —
                     
                     
                        το έδαφος της Πορτογαλικής Δημοκρατίας,
                     
                  
                        —
                     
                     
                        το έδαφος της Ρουμανίας,
                     
                  
                        —
                     
                     
                        το έδαφος της Δημοκρατίας της Σλοβενίας,
                     
                  
                        —
                     
                     
                        το έδαφος της Σλοβακικής Δημοκρατίας,
                     
                  
                        —
                     
                     
                        το έδαφος της Δημοκρατίας της Φινλανδίας,
                     
                  
                        —
                     
                     
                        το έδαφος του Βασιλείου της Σουηδίας.